ddrg/super_eurlex huggingface dataset:
Uredba Komisije (EGS) št. 3882/90

z dne 19. decembra 1990

o določitvi podrobnih pravil za nadzor uvoznih cen jagnječjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3013/89 o skupni ureditvi trga za ovčje in kozje meso1 ter zlasti členov 11(5), 12(5) in 28 Uredbe,

ker je s sklepi Sveta št. 89/572/EGS2, 89/673/EGS3, 90/114/EGS4 in 90/173/EGS5 v začasni prilagoditvi prostovoljnih omejevalnih sporazumov, sklenjenih med Skupnostjo in nekaterimi tretjimi državami, predvidena možnost uvedbe mehanizma nadzora cen;

ker je primerno, da se spremlja veliko različnih cen uvoženih proizvodov; ker morajo države članice Komisijo takoj uradno obvestiti o cenah, ki jih nadzorujejo;

ker so ukrepi, predvideni s to uredbo, v skladu z mnenjem Upravljalnega odbora za ovce in koze,

SPREJELA NASLEDNJO UREDBO:

Člen 1

1. Države članice za vsako državo porekla, ki ni članica, vsak 15. dan v mesecu uradno obvestijo Komisijo o "ponudbenih cenah franko meja" ali "stroških, zavarovanju in prevoznini (cif)" ter o v preteklem koledarskem mesecu zabeleženi količini uvoženih živih živali in ovčjega mesa pod oznakami KN 0104 10 90, 0204 10 00, 0204 22 10, 0204 22 30, 0204 22 50, 0204 22 90, 0204 23 00, 0204 30 00, 0204 42 10, 0204 42 30, 0204 42 50, 0204 42 90, 0204 43 00.

2. Države članice za vsako državo porekla, ki ni članica, vsak 15. dan v mesecu uradno obvestijo Komisijo tudi o ceni uvoženih živih jagnjet in o grosističnih cenah naslednjih uvoženih proizvodov iz jagnječjega mesa, o katerih jih obvestijo trgovci ali drugi pristojni opazovalci trga za pretekli koledarski mesec, z navedbo pomena glede na količino in natančno stopnjo oblikovanja cene; trupi in polovice trupov jagnjeti, sveži ali ohlajeni; kratke sprednje četrti jagnjeta, sveže ali ohlajene; zarebrnice ali boljši konci jagnjeta, sveži ali ohlajeni; noge jagnjeta, sveže ali ohlajene; drugi kosi jagnjeta, sveži ali ohlajeni; kosi jagnjet brez kosti, sveži ali ohlajeni; trupi in polovice trupov jagnjeti, zamrznjeni; kratke sprednje četrti jagnjeti, zamrznjene; zarebrnice ali boljši kosi jagnjeti, zamrznjeni; noge jagnjeti, zamrznjene; drugi kosi jagnjet, zamrznjeni; kosi jagnjet brez kosti, zamrznjeni.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1990

Za Komisijo

Ray MAC SHARRY

Član Komisije

1 UL L 289, 7.10.1989, str. 1.

2 UL L 318, 31.10.1989, str. 13.

3 UL L 396, 30.12.1989, str. 17.

4 UL L 69, 16.3.1990, str. 61.

5 UL L 95, 12.4.1990, str. 1.
Uredba Komisije (EGS) št. 3301/90

z dne 15. novembra 1990

o spremembi Uredbe (EGS) št. 429/90 o dodelitvi pomoči z razpisom za zgoščeno maslo, namenjeno neposredni porabi v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 3117/90 [2], in zlasti člena 7a(3) Uredbe,

ker Uredba Komisije (EGS) št. 429/90 [3], kakor je bila nazadnje spremenjena z Uredbo (EGS) št. 2617/90 [4], določa dodelitev pomoči za zgoščeno maslo, dobljeno iz smetane ali masla, proizvedena v Skupnosti, če maslo ni bilo predmet odkupa s strani intervencijskih agencij ali deležno pomoči za zasebno skladiščenje; ker člen 7a(2)(b) Uredbe (EGS) št. 804/68 po najnovejši spremembi navedene uredbe določa, da lahko Komisija sprejme posebne ukrepe, da še zlasti poveča možnosti prodaje masla, ne glede na to, če je bil zadevni proizvod deležen pomoči za zasebno skladiščenje ali ne; ker je treba za namene Uredbe (EGS) št. 429/90 posledično ukrepati;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (EGS) št. 429/90 se spremeni:

1. V členu 1(1) se zbriše "oziroma ni bilo deležno pomoči za zasebno skladiščenje".

2. V členu 4(1) se drugi stavek nadomesti z naslednjim:

"Če je zgoščeno maslo proizvedeno iz masla, mora ponudnik podati pisno jamstvo, da bo uporabil maslo, ki ga niso odkupili intervencijski organi".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. novembra 1990

Za Komisijo

Ray Mac Sharry

Član Komisije

[1] UL L 148, 28.6.1968, str. 13.

[2] UL L 303, 31.10.1990, str. 5.

[3] UL L 45, 21.2.1990, str. 8.

[4] UL L 249, 12.9.1990, str. 5.

--------------------------------------------------
Uredba Komisije (EGS) št. 269/91

z dne 1. februarja 1991

o splošnih izvedbenih pravilih za standardne zneske, ki se uporabljajo za financiranje stroškov v zvezi z javnim skladiščenjem

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1676/85 z dne 11. junija 1985 o vrednosti obračunske enote in menjalnih tečajih, ki se uporabljajo za namene skupne kmetijske politike [1], kakor je bila nazadnje spremenjena z Uredbo (EGS) št. 2205/90 [2], ter zlasti člena 5(3) Uredbe,

ob upoštevanju Uredbe Sveta (EGS) št. 1883/78 z dne 2. avgusta 1978 o splošnih pravilih za financiranje intervencij Evropskega kmetijskega usmerjevalnega in jamstvenega sklada (Jamstveni oddelek) [3], kakor je bila nazadnje spremenjena z Uredbo (EGS) št. 787/89 [4], in zlasti drugega odstavka člena 6 Uredbe,

ker je Uredba Sveta (EGS) št. 1678/85 [5], kakor je bila nazadnje spremenjena z Uredbo (EGS) št. 3609/90 [6], določila kmetijske menjalne tečaje za standardne zneske, navedene v členu 6 Uredbe (EGS) št. 1883/78; ker bi bilo treba šteti, da je datum uveljavitve za določitev veljavnih tečajev prvi dan proračunskega leta Jamstvenega oddelka EKUJS;

ker je Svet odločitev o kmetijskih menjalnih tečajih za proračunsko leto 1991 sprejel po začetku navedenega proračunskega leta; ker bi bilo zato treba datum uveljavitve za proračunsko leto 1991 določiti posebej;

ker je treba zaradi sprememb v metodi določanja zgoraj navedenih standardnih zneskov te ponovno plačati v celoti;

ker so ukrepi, predvideni s to uredbo, v skladu z mnenjem Odbora EKUJS,

SPREJELA NASLEDNJO UREDBO:

Člen 1

V Uredbo Komisije (EGS) št. 1643/89 [7] se vstavi naslednji člen:

"Člen 1a

Standardni zneski se pretvorijo v nacionalno valuto z uporabo kmetijskega menjalnega tečaja, ki se uporablja prvi dan proračunskega leta Jamstvenega oddelka EKUJS za stroške javnega skladiščenja.

Za proračunsko leto 1991 pa se uporabi kmetijski menjalni tečaj, ki se je uporabljal 17. decembra 1990."

Člen 2

Člen 2 Uredbe Komisije (EGS) št. 1730/86 z dne 3. junija 1986 o nekaterih podrobnih pravilih za financiranje intervencij Jamstvenega oddelka EKUJS [8] se črta z učinkom od 1. oktobra 1990.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. februarja 1991

Za Komisijo

Ray Mac Sharry

Član Komisije

[1] UL L 164, 24.6.1985, str. 1.

[2] UL L 201, 31.7.1990, str. 9.

[3] UL L 216, 5.8.1978, str. 1.

[4] UL L 85, 30.3.1989, str. 1.

[5] UL L 164, 24.6.1985, str. 11.

[6] UL L 351, 15.12.1990, str. 1.

[7] UL L 162, 13.6.1989, str. 12.

[8] UL L 150, 4.6.1986, str. 14.

--------------------------------------------------
Uredba Sveta (EGS) št. 1604/91

z dne 10. junija 1991

o spremembi Uredbe (EGS) št. 1037/72 o splošnih pravilih za dodeljevanje in financiranje pomoči za proizvajalce hmelja

SVET EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3577/90 [2], in zlasti člena 13(3) Uredbe,

ob upoštevanju predloga Komisije,

ker je bilo z vstavitvijo člena 12a v Uredbo (EGS) št. 1696/71 z Uredbo (EGS) št. 2780/90 [3] izdelano novo priporočilo za dodeljevanje pomoči proizvajalcem hmelja; ker je zato treba spremeniti člena 1 in 5 Uredbe (EGS) št. 1037/72 [4], da bi upoštevali nove določbe, povezane z dodeljevanjem pomoči proizvajalcem hmelja,

SPREJEL NASLEDNJO UREDBO:

Člen 1

V členih 1 in 5 Uredbe (EGS) št. 1037/72, se "člen 12" nadomesti s "členoma 12 in 12a".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 10. junija 1991

Za Svet

Predsednik

J.-C. Juncker

[1] UL L 175, 4.8.1971, str. 1.

[2] UL L 353, 17.12.1990, str. 23.

[3] UL L 265, 28.9.1990, str. 1.

[4] UL L 118, 20.5.1972, str. 19.

--------------------------------------------------
Uredba Komisije (EGS) št. 2293/91

z dne 29. julija 1991

o spremembah Uredbe (EGS) št. 964/91 z dne 18. aprila 1991 o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi in skupni carinski tarifi, kakor je bila nazadnje spremenjena z Uredbo (EGS) št. 1056/91 [2], in zlasti člena 9,

ker se Uredba Komisije (EGS) št. 946/91 z dne 18. aprila 1991 [3], v kateri so med drugim uvrščene določene gobe pod tarifno oznako 20031010, v ta namen uporablja od 1. avgusta 1991; ker se zdi iz razlogov, povezanih s skupno trgovsko politiko, zaželeno prestaviti ta datum začetka veljavnosti za tri mesece; ker je zato primerno Uredbo (EGS) št. 946 ustrezno spremeniti;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Datum 1. avgust 1991 iz člena 2(2) Uredbe (EGS) št. 964/91 se zamenja s 1. novembrom 1991.

Člen 2

Ta uredba začne veljati 1. avgusta 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. julija 1991

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 107, 27.4.1991, str. 10.

[3] UL L 100, 20.4.1991, str. 14.

--------------------------------------------------
Uredba Komisije (EGS) št. 3863/91

z dne 16. decembra 1991

o določitvi najmanjše velikosti za dajanje v promet za rakovice, veljavne v nekaterih obalnih območjih Združenega kraljestva

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 104/76 z dne 19. januarja 1976 o skupnih tržnih standardih za navadne peščene kozice (Crangon crangon), velike rakovice (Cancer pagurus) in škampe (Nephrops norvegicus) [1], kakor je bila nazadnje spremenjena z Uredbo (EGS) št. 3162/91 [2], in zlasti člena 7(4) Uredbe,

ker se lahko predvidijo odstopanja od najmanjše velikosti, določene v členu 7(1)(b) Uredbe (EGS) št. 104/76, da bi se zagotovila lokalna ali regionalna dobava rakovic v nekaterih obalnih območjih Združenega kraljestva;

ker se morajo odstopanja od najmanjše velikosti zadevne vrste razlikovati, da bi se upoštevalo dejstvo, da proizvodni pogoji v navedenih območjih niso enaki;

ker so ukrepi iz te uredbe v skladu z mnenjem Upravljalnega odbora za ribiške proizvode,

SPREJELA NASLEDNJO UREDBO:

Člen 1

1. Najmanjša velikost za dajanje v promet za velike rakovice znaša 12,5 centimetrov v obalnih območjih Škotske, Walesa od rta Cemaes do najsevernejše točke meje z Anglijo, Kenta, Essexa, severovzhodne Anglije od južne meje Humberside do severne meje Northumberland in severozahodne Anglije od južne meje Cheshire do rta Haverigg v Kambriji na severni zemljepisni širini 54°11,3'.

2. Najmanjša velikost znaša 11,5 centimetrov v obalnih območjih Lincolnshire, Norfolk, Suffolk in Cumbrian Sea Fisheries District.

Člen 2

Uredba Komisije (EGS) št. 1048/86 [3] se razveljavi.

Člen 3

Ta uredba začne veljati 1. januarja 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 1991

Za Komisijo

Manuel Marín

Podpredsednik

[1] UL L 20, 28.1.1976, str. 35.

[2] UL L 300, 31.10.1991, str. 1.

[3] UL L 96, 11.4.1986, str. 14.

--------------------------------------------------
Uredba Komisije (EGS) št. 2988/91

z dne 11. oktobra 1991

o spremembi Uredbe (EGS) št. 1538/91, ki uvaja podrobna pravila za izvajanje Uredbe (EGS) št. 1906/90 o določenih tržnih standardih za perutnino

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1906/90 z dne 26. junija 1990 o določenih tržnih standardih za perutnino [1], zlasti člena 9,

ker člen 8 Uredbe Komisije (EGS) št. 1538/91 [2] vsebuje podrobne določbe za poljubno razvrščanje zamrznjenega in hitro zamrznjenega perutninskega mesa po masi; ker se je takojšnja uporaba teh določb izkazala za oviro pri uvozu perutninskega mesa, pakiranega preden je uredba začela veljati; ker naj bi bila zato uporaba člena 8 odložena na 1. marec 1992;

ker Upravljalni odbor za perutninsko meso in jajca ni dal svojega mnenja v roku, ki ga je določil predsednik tega odbora,

SPREJELA NASLEDNJO UREDBO:

Člen 1

Člen 15 Uredbe (EGS) št. 1538/91 se nadomesti z naslednjim:

"Člen 15

Ta uredba začne veljati 20. junija 1991.

Uporablja se od 1. julija 1991.

Ob uvozu iz tretjih držav se od 1. marca 1992 uporablja člen 8.

Vendar lahko proizvode, za katere velja ta uredba, izvajalci pakirajo v embalažni material, na katerem so označbe, predpisane v veljavni zakonodaji Skupnosti ali veljavni nacionalni zakonodaji, preden začne veljati ta uredba. Ti izdelki se lahko nato tržijo do 31. decembra 1992."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. oktobra 1991

Za Komisijo

Ray Mac Sharry

Član Komisije

[1] UL L 173, 6.7.1990, str. 1.

[2] UL L 143, 7.6.1991, str. 11.

--------------------------------------------------
Uredba Komisije (EGS) št. 3682/91

z dne 17. decembra 1991

o spremembi Uredbe (EGS) št. 2568/91 o značilnostih oljčnega olja in olja iz oljčnih tropin ter o ustreznih analiznih metodah

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra 1966 oskupni ureditvi trga z olji in mastmi [1], kakor je bila nazadnje spremenjena z Uredbo (EGS) št. 1720/91 [2], in zlasti člena 35a Uredbe,

ker je Uredba Komisije (EGS) št. 2568/91 [3] opredelila lastnosti oljčnega olja in olja iz oljčnih tropin ter ustrezne analizne metode;

ker je bilo potrebno določeno obdobje za uresničevanje metode ocenjevanja senzoričnih lastnosti deviškega olja, zlasti pa za ustanavljanje skupin izbranih preskuševalcev; ker se je v praksi pokazalo, da to obdobje ne zadošča za zagotovitev enotne uporabe te metode v vseh državah članicah; ker je zato treba to obdobje podaljšati, da bi omogočili dokončno potrditev metod za ocenjevanje različnih skupin preskuševalcev;

ker so ukrepi, ki jih določa ta uredba, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

V členu 10(1) Uredbe (EGS) št. 2568/91 se "1. januar 1992" nadomesti s "1. november 1992".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 17. decembra 1991

Za Komisijo

Ray Mac Sharry

Član Komisije

[1] UL 172, 30.9.1966, str. 3025/66.

[2] UL L 162, 26.6.1991, str. 27.

[3] UL L 248, 5.9.1991, str. 1.

--------------------------------------------------
Uredba Komisije (EGS) št. 1781/91

z dne 19. junija 1991

o spremembi Uredbe (EGS) št. 1014/90 o določitvi podrobnih izvedbenih pravil za opredelitev, opis in predstavitev žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1576/89 z dne 29. maja 1989 o določitvi splošnih pravil za opredelitev, opis in predstavitev žganih pijač [1] in zlasti člena 6(3) Uredbe,

ker je Uredba Komisije (EGS) št. 1014/90 [2] določila prva podrobna pravila; ker jih je treba dopolniti;

ker je treba zaradi upoštevanja že dolgo uveljavljenih postopkov, ki so obstajali, ko je začela veljati Uredba (EGS) št. 1576/89, dovoliti, da se lahko nekatera sestavljena imena likerjev ohranijo, četudi alkohol ni dobljen ali ni izključno dobljen iz navedene žgane pijače; ker je bistvenega pomena določiti pogoje za opis teh likerjev, da se tako prepreči vsakršna nevarnost zamenjave z žganimi pijačami, opredeljenimi v členu 1(4) Uredbe (EGS) št. 1576/89;

ker so ukrepi, predvideni s to uredbo, v skladu z mnenjem Odbora za izvajanje določb o žganih pijačah,

SPREJELA NASLEDNJO UREDBO:

Člen 1

V Uredbo (EGS) št. 1014/90 se vstavi naslednji člen 7b:

"Člen 7b

1. V skladu z drugo alineo člena 6(1) Uredbe (EGS) št. 1576/89 je prepovedana uporaba generičnega izraza v sestavljenem izrazu pri predstavitvi žgane pijače, če alkohol v tej pijači ne izvira izključno iz navedene žgane pijače.

2. Vendar se v skladu s stanjem ob začetku veljavnosti te uredbe pri predstavitvi likerjev, izdelanih v Skupnosti, lahko uporabijo samo naslednji sestavljeni izrazi:

prune brandy,

orange brandy,

apricot brandy,

cherry brandy,

solbaerrom, imenovan tudi blackcurrant rum.

3. Pri označevanju in predstavitvi likerjev iz odstavka 2 mora biti sestavljeni izraz na označbi naveden v eni vrsti, v tiskanih črkah, v enotni pisavi iste velikosti in barve, beseda "liker" pa mora biti navedena v neposredni bližini v črkah, ki niso manjše od črk te pisave.

Če alkohol ni iz navedene žgane pijače, mora biti njegov izvor na označbi prikazan v istem vidnem polju kakor sestavljeni izraz in "liker" bodisi z navedbo vrste kmetijskega alkohola ali z besedami "kmetijski alkohol"; v vsakem od teh primerov pa se pred njimi navede "izdelano iz" ali "izdelano z uporabo"."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. junija 1991

Za Komisijo

Ray Mac Sharry

Član Komisije

[1] UL L 160, 12.6.1989, str. 1.

[2] UL L 105, 25.4.1990, str. 9.

--------------------------------------------------
Uredba Sveta (EGS) št. 1026/91

z dne 22. aprila 1991

o spremembi Uredbe (EGS) št. 1208/81 o določitvi lestvice Skupnosti za razvrščanje trupov odraslega goveda

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1358/80 z dne 5. junija 1980, ki določa orientacijsko ceno in intervencijsko ceno za odraslo govedo, ki je prišlo na trg v letih 1980/81, in predstavlja razvrstitveno lestvico za trupe odraslega goveda1, in zlasti člena 4(1) Uredbe,

ob upoštevanju predloga Komisije,

ker je Uredba (EGS) št. 1208/812 uvedla lestvico Skupnosti za razvrščanje trupov odraslega goveda;

ker naj bi bila, glede na genetske izboljšave v reji govedi, lestvica razvrščanja trupov odraslega goveda v Skupnosti prilagojena tako, da bi upoštevala tudi živali z dvojnim omišičevjem; in končno, ker je potrebno sprejeti ukrepe za neobvezno uvedbo ocene razreda mesnatosti glede na obstoječe razrede,

SPREJEL NASLEDNJO UREDBO:

Člen 1

Uredba (EGS) št. 1208/81 se spremeni, kot sledi:

1. Člen 3 se nadomesti z naslednjim:

"Člen 3

1. Trupi odraslega goveda se delijo v naslednje kategorije:

A. trupi bikov, mlajših od dveh let;

B. trupi ostalih bikov;

C. trupi moških kastriranih živali;

D. trupi krav;

E. trupi telic.

Brez poseganja v uporabo intervencijskih predpisov bodo točke A, B, C, D in E za identifikacijo trupov v veljavi od 1. januarja 1992.

Kriteriji za razlikovanje med kategorijami trupov bodo določeni glede na postopek, določen v členu 27 Uredbe (EGS) št. 805/68.

2. Trupi odraslega goveda se razvrščajo na podlagi ocene:

(a) vizualnega ocenjevanja mesnatosti;

(b) zamaščenosti,

kot je določeno v prilogah I in II.

Razred vizualno ocenjene mesnatosti, ki je v Prilogi I označena s črko S, lahko uporabljajo države članice, če s prostovoljno uvedbo višjega razreda od obstoječih razredov (trupi z dvojnim omišičevjem) upoštevajoč razvoj posebne vrste proizvodnje.

Države članice, ki nameravajo izkoristiti to možnost, obvestijo Komisijo in ostale države članice.

3. Države članice lahko razdelijo obstoječe razrede iz prilog I in II do največ treh podrazredov.";

2. Priloga I se nadomesti s prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 22. aprila 1991

Za Svet

Predsednik

R. Steichen

PRILOGA

"PRILOGA I

VIZUALNO OCENJEVANJE MESNATOSTI

Razvoj profila trupov, še posebej najpomembnejših delov (stegno, hrbet, pleče)

Razred mesnatosti Opis

S Superiorni Vsi profili izredno konveksni; izjemna razvitost mišic (dvojna omišičenost)

E Odličen Vsi profili konveksni do super konveksni; mišice izjemno razvite

U Zelo dober Profili v večini konveksni; mišice zelo dobro razvite

R Dober Profili v večini ravni; mišice dobro razvite

O Zadovoljiv Profili v večini ravni do konkavni; mišice povprečno razvite

P Slab Vsi profili konkavni do zelo konkavni; mišice slabo razvite

1 UL L 140, 5.6.1980, str. 4.

2 UL L 123, 7.5.1981, str. 3.
Uredba Komisije (EGS) št. 2033/91

z dne 11. julija 1991

o spremembi Uredbe (EGS) št. 2077/85 o podrobnih pravilih za uporabo sistema proizvodne pomoči za konzervirani ananas

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 525/77 z dne 14. marca 1977 o uvedbi sistema proizvodne pomoči za konzervirani ananas [1], kakor je bila nazadnje spremenjena z Uredbo (EGS) št. 1699/85 [2], in zlasti člena 8 Uredbe,

ker Uredba Komisije (EGS) št. 2077/85 [3], kakor je bila nazadnje spremenjena z Uredbo (EGS) št. 1559/91 [4], vključuje v definicijo "konzervirani ananas", ki izpolnjuje pogoje za program pomoči, proizvode, ki vsebujejo prekrivno tekočino iz sladkornega sirupa; ker naj se zaradi najnovejše proizvodnje ananasa, konzerviranega v sadnem soku, ti proizvodi vključijo v definicijo "konzervirani ananas";

ker so ukrepi iz te uredbe v skladu z mnenjem Upravljalnega odbora za predelano sadje in zelenjavo,

SPREJELA NASLEDNJO UREDBO:

Člen 1

Členu 1(1) Uredbe (EGS) št. 2077/85 se doda naslednji stavek: "Prekrivno tekočino lahko sestavlja tudi prej omenjeni sladkorni sirup in/ali naravni sadni sok za proizvode iz tarifnih oznak KN ex20082091 in ex20082099."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. julija 1991

Za Komisijo

Ray Mac Sharry

Član Komisije

[1] UL L 73, 21.3.1977, str. 46.

[2] UL L 163, 22.6.1985, str. 12.

[3] UL L 196, 26.7.1985, str. 28.

[4] UL L 144, 8.6.1991, str. 40.

--------------------------------------------------